**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 1089**

**दिनांक 19 दिसम्‍बर, 2018**

**एलपीजी के निर्यात हेतु प्रस्ताव**

**1089. श्री सन्तियुस कुजूरः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या सरकार को एलपीजी के निर्यात हेतु कुछ निजी कंपनियों को अनुमति देने का कोई प्रस्ताव प्राप्त हुआ है;

(ख) यदि हां, तो उन कंपनियों के नाम, जिनसे ऐसे प्रस्ताव प्राप्त हुए हैं, सहित ऐसे प्रस्ताव का ब्यौरा क्या है साथ ही ऐसे प्रस्ताव हेतु उनके द्वारा क्या औचित्य बताया गया है;

(ग) क्या यह सच है कि अभी की स्थिति के अनुसार देश को अपनी आधी मांग पूरी करने के लिए एल पी जी का आयात करने की आवश्यकता है;

(घ) यदि हां, तो क्या सरकार प्रस्ताव को नामंजूर करने पर विचार कर रही है; और

(ङ) यदि नहीं, तो क्या मंत्रालय ऐसे प्रस्ताव को स्वीकार करने पर विचार कर रहा है और यदि हां, तो इसके क्या कारण हैं?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

(क) और (ख): मैसर्स रिलायंस इंडस्‍ट्रीज लि0 ने अन्‍य बातों के साथ-साथ धनात्‍मक निवल विदेशी मुद्रा (एनएफई) अर्जित करने के लिए जामनगर एसईजेड में स्थित अपनी रिफाइनरी से एलपीजी का निर्यात करने की अनुमति मांगी है। मैसर्स अडानी पोर्ट्स और स्‍पेशल इकनॉमिक जोन लि0 से बांग्‍लादेश, म्‍यांमार आदि जैसे पड़ोसी देशों से उन्‍हें प्राप्‍त मांग को ध्‍यान में रखते हुए उनके मुंद्रा और धामरा पोर्ट्स से एलपीजी का पुन: निर्यात करने संबंधी एक अन्‍य प्रस्‍ताव प्राप्‍त हुआ है।

 (ग): एलपीजी का घरेलू उत्‍पादन घरेलू मांग को पूरा करने के लिए पर्याप्‍त नहीं है और इसके अंतर को आयातों द्वारा पूरा किया जाता है। वर्ष 2017-18 के दौरान, ओएमसीज द्वारा एलपीजी आयात उनके द्वारा कुल एलपीजी बिक्री का लगभग 49% था।

(घ) और (ड.): उपर्युक्‍त (ग) को ध्‍यान में रखते हुए, एलपीजी के निर्यात करने की अनुमति संबंधी मैसर्स रिलायंस इंडस्‍ट्रीज लि0 के अनुरोध को अनुमोदित नहीं किया गया है। जहां तक मैसर्स अडानी पोर्ट्स और स्‍पेशल इकनॉमिक जोन लि0 द्वारा एलपीजी के पुन: निर्यात किए जाने के लिए अनुरोध का संबंध है, सार्वजनिक क्षेत्र की तेल विपणन कंपनियों से एलपीजी की मांग, आपूर्ति, उत्‍पादन, पेार्ट संबंधी बाधाओं आदि जैसे सभी संगत प्राचलों को ध्‍यान में रखते हुए इस मामले की जांच करने और टिप्‍पणियां देने का अनुरोध किया गया है।

\*\*\*\*\*